
Valsts ieņēmumu dienesta rīkotā
Atklāta konkursa
“Dzelzceļa kravu kontroles rentgena iekārtas piegāde muitas kontroles punktā „Zilupe””
[bookmark: _Hlk119511939]Iepirkuma identifikācijas Nr. FM VID 2024/241/CCEI
ieinteresētā piegādātāja jautājumi un komisijas sniegtās atbildes
2025. gada 16. aprīlī

Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Tehniskās specifikācijas 3. tabulas punktā “2.10. Minimālās prasības monitoriem” norādīts:

2.10.1.1. Ekrāna virsmas forma - Ieliekts (curved), ar 1500mm līdz 1800mm arkas rādiusu  
2.10.1.3. Matrica-IPS (In-Plane Switching)  
2.10.1.4. Ekrāna izmērs, Izšķirtspēja - 27” (collas), vismaz 2560 x 1440 MPix 
Izpētot tirgū aktuālo piedāvājumu, pēc mums pieejamās informācijas šāda izmēra monitori ar IPS matricu un ieliekumu vairs nav atrodami.
Lūdzam precizēt, vai 2.10.1.3. apakšpunktā minētās tehnoloģijas IPS vietā ir pieņemams tehniski ekvivalents risinājums - monitors ar VA (vertical alignment) matricu, vai norādīt konkrētus modeļus, kas atbilst minētajai specifikācijai.”

1. Atbilde
Komisija paskaidro, ka tiks veikti grozījumi Konkursa Tehniskajā piedāvājumā.

2. Jautājums 
“Attiecībā uz punktu 4.7. (Veiktspējas testa rezultāti, kuri veikti atbilstoši Tehniskā piedāvājuma 5.pielikuma prasībām)
- Vai atsauce uz 5. pielikumu ir pareiza? Vai tai vajadzētu būt uz 2. pielikumu 2-4?”
2. Atbilde
Komisija paskaidro, ka ir ieviesusies tehniska kļūda Konkursa nolikuma 2.pielikuma “Tehniskais piedāvājums” 1.tabulas 5.3.8.apakšpunktā un 2.tabulas  4.7.apakšpunktā un šajos punktos  noteiktā atsauce uz 5.pielikumu aizstājama ar    2-4. pielikumu. Tiks veikti precizējumi Konkursa Tehniskajā piedāvājumā.

3. Jautājums 
“Attiecībā uz punktu 5.1.1. (Jānodrošina attālinātas pieslēguma iespējas vismaz 20 (divdesmit) no Pasūtītāja iekšējā datortīkla – vienlaicīgi,  attēlu analīzei un  apstrādei.)
- Vai attālinātā pieslēgšanās ir paredzēta 20 esošiem gala lietotāju datoriem (darbstacijām), vai arī tā ir domāta 20 darbstacijām, kuras nodrošinās pretendents?”

3. Atbilde 
Komisija paskaidro, ka Pretendentam jānodrošina nepieciešamā programmatūra rentgena attēlu analīzei un apstrādei no esošajiem VID datoriem (darbstacijām) (prasība - 2.tabulas 5.1.apakšpunkts).  Pretendentam nav jānodrošina 20 darbstaciju piegāde.
4. Jautājums  
“Attiecībā uz punktu 11.1.1. (Dzelzceļa sastāva novērošanas sistēmai no apakšas ir jābūt spējīgai nofiksēt/nofilmēt  pie dzelzceļa ritošā sastāva piestiprinātu priekšmetu melnā krāsā ar izmēriem 100mm x 100mm x 100mm)
- Vai šī prasība attiecas uz videonovērošanas sistēmu ar objektu izsekošanas algoritmu? Ja jā, vai prasība ietver automātisku mērķa atpazīšanu?”
4. Atbilde
Komisija paskaidro, ka tiks veikti grozījumi Konkursa Tehniskajā piedāvājumā.
5. Jautājums 
[bookmark: _Hlk195680561]“Attiecībā uz punktu 11.2.3. (Tiek nodrošināta sistēmas kontroles centra programmatūra, lai kontrolētu sistēmas darbību, ar vienu darbības licenci, ko paredzēts izmantot operatoru telpā.)
- Tā kā šajā prasību punktā tiek runāts par videonovērošanas sistēmu, vai pareizi saprotam, ka ar "sistēmas kontroles centru" tiek domāts novērošanas sistēmas kontroles centrs, nevis viss kontroles centrs kopumā? Lūdzam precizēt.”
5. Atbilde
Komisija paskaidro, ka tiek domāts novērošanas sistēmas kontroles centrs, nevis viss kontroles centrs kopumā (šī prasība attiecās uz CCTV monitoringa sistēmu).
6. Jautājums
“Attiecībā uz punktu 2.3. (Saskaņojot ar Pasūtītāja pilnvaroto personu, jānodrošina out-of-band attālinātas administrēšanas	iespējas serverim)
- Šī prasība tiek interpretēta kā iespēja attālināti pieslēgties HE Rail serverim. Ko nozīmē jēdziens "ārpus objekta"? No kāda tīkla ir paredzēta pieslēgšanās iespēja? Lūdzam paskaidrot prasības būtību.”
6. Atbilde
Komisija paskaidro, ka Līguma darbības laikā, gadījumos, ja pasūtītājs būs pieteicis kritisku, steidzami risināmu rentgena iekārtas darbības problēmu, sistēmas uzturētājam, saskaņojot ar pasūtītāju, būs iespējams, izmantojot drošu VPN savienojumu, pieslēgties pie vadības servera, tādejādi paātrinot problēmas lokalizāciju un tās atrisināšanu.
7. Jautājums 
“Attiecībā uz punktu 2.10.1.5.
- Sadaļā "Minimālās prasības monitoriem" nav norādīta nekāda informācija par "reakcijas laiku". Vai ir noteikta prasība attiecībā uz reakcijas laiku?”
7. Atbilde
Komisija paskaidro, ka  Prasības ir noradītas  tehniskā piedāvājuma 3.tabulas 2.10.1.5.apakšpunktā -  Reakcijas laiks: < 5ms

8. Jautājums 
“Attiecībā uz punktu 4.3.4.  (Attālināta  skenēšana no VID datortīkla)
- Lūdzam precizēt, ko nozīmē attālināta vadība no VID datora. Vai ir paredzēts, ka skenēšanu iniciē operators no šī datora? Ar ko tas atšķiras no operatora darbībām MKP?”


8. Atbilde
Komisija paskaidro, ka tiks veikti grozījumi Konkursa Tehniskajā piedāvājumā. ( 4.4.4.apakšpunkts)
9. Jautājums 
“Attiecībā uz punktu 4.2 (Iekārtas novietojums)
     - Lūdzam nodrošināt shēmu un izmērus, kas nosaka attālumus vilcienu izvietošanai, iekļaujot arī drošības zonas attālumus no sliežu ceļa centra. Attiecībā uz šo papildus jautājumi:
· Kāds ir tipisks ritošā sastāva platums Latvijā (piemēram, vai tas ir 3.150 m)?
· Kāds ir maksimālais pieļaujamais gabarīts attiecīgajā vietā (piemēram, 4.5 m), lai varētu precīzi noteikt maksimālo kontūru?
· Kāda ir nepieciešamā drošības zona – tas ir, minimālais attālums starp maksimālo vilciena gabarītu un jebkuru šķērsli sliežu malā (piemēram, mūsu gadījumā – minimālais attālums starp detektora torni un ģeneratoru)?”

9. Atbilde
Komisija paskaidro, ka iekārtas novietojuma prasības būs atkarīgas no tehniskajiem noteikumiem, kādus izsniegs Valsts dzelzceļa tehniskā inspekcija, ņemot vērā LVS 282:2021 "Dzelzceļa būvju tuvinājuma un ritošā sastāva gabarīti" un 28.11.2023. MK noteikumus Nr. 680 “Dzelzceļa ekspluatācijas noteikumi”. 
10.   Jautājums 
“Attiecībā uz punktu 4.6.7, 2.tabulā (Skenēšanas vārtu izvietojums)
- Vai termins “skenēšanas vārti” attiecas uz vārtiem, kas kontrolē piekļuvi skenerim vai radiācijas kontroles zonai ap to? Vai prasība paredz ierobežot personu piekļuvi, kas atrodas radiācijas kontroles zonas tuvumā?”
10. Atbilde
Komisija paskaidro, ka 4.6.7.apakšpunktā ir noteiktas prasības par Iekārtas izstarotāju un uztvērēja izvietošanu, kas saistīts ar iekārtas darbību un uzstādīšanu. Radiācijas drošības zonai jābūt iežogotai, prasības aprakstītas šīs tabulas 6. un  7.apakšpunktā. Termins “skenēšanas vārti” nozīmē, ka vienā pusē dzelzceļam atrodas rentgena iekārta, bet otrā pusē detektori. 

11. Jautājums
[bookmark: _Hlk195681897]“Attiecībā uz punktu 5.1.4, 2.tabulā (Visas operatoru darba vietas un cita Iekārtas darbībai nepieciešamā aparatūra, kas atrodas MKP, savienotas lokālajā datortīklā. Datortīkls tiek ierīkots atbilstoši Tehniskā piedāvājuma pielikuma Nr.2.-6 prasībām. Iekārtas lokālais datortīkls jāsavieno ar VID korporatīvo datortīklu.)
- Kurš ir paredzētais vietējā tīkla nodrošinātājs, kas pieslēgsies VID tīklam? Vai tas būs konkursa pretendents, trešā puse vai Muita?”
11. Atbilde
Komisija paskaidro  Iekārtas lokālā datortīkla savienojumu ar VID korporatīvo datortīklu jānodrošina Pretendentam Pasūtītāja  norādītajā pieslēguma vietā. Tiks veikti precizējumi Konkursa nolikumā.

12. Jautājums
“Attiecībā uz punktu 10.3, 2.tabulā (Ar Iekārtas sistēmas operatora vienu darbību iniciē iekārtas palaišanu, pārvalda jonizējošā starojuma avotu un citas procedūras	(piemēram, kalibrēšanas procesu, videokameru, citu signālu datu plūsmu no katra kontroles iekārtas sensora)
- Par prasību “iniciēt palaišanu” – vai ar to tiek domāta sistēmas ieslēgšana (powering up) vai sistēmas sagatavošana darbam, ja tā jau ir ieslēgta (readying the system for operation when already powered)?”
12. Atbilde
Komisija paskaidro, ka ar prasību “iniciēt palaišanu” tiek domāta Sistēmas ieslēgšana  (powering up).

13. Jautājums 
“Attiecībā uz punktu 4.7.1. (Skenēšanas darbības pārbaude minimāla un maksimālajā ātrumā) 
-  Lūdzam precizēt, kāds tieši rezultāts ir jānorāda skenēšanas pārbaudē minimālajā (5 km/h) un maksimālajā (40 km/h) ātrumā. Vai ir noteiktas kādas obligātas prasības rezultātiem pie šiem ātrumiem (piemēram, attēla kvalitāte, noteiktu objektu identificējamība u.c.)?”

13. Atbilde
Komisija paskaidro, ka tiks veikti grozījumi Konkursa Tehniskajā piedāvājumā.


14. Jautājums 
“Jautājums par prasību 4.3.1:
Lūdzam precizēt prasības 4.3.1. interpretāciju attiecībā uz lokomotīves skenēšanu:
Prasībā norādīts, ka dzelzceļa sastāvs tiek uzskatīts par noskenētu, ja ir iegūti attēli par visiem vagoniem (izņemot pirmo vagonu, ja ir tikai viena lokomotīve). 
Citu Eiropas valstu projektos, ievērojot drošības apsvērumus, skenēšana tika uzsākta tikai pēc tam, kad lokomotīve un pirmais vagons bija izbraukuši cauri skenēšanas zonai.
Tāpēc lūdzam apstiprināt:
· Vai mums ir jāskenē pirmā lokomotīve, ja ir divas? 
· Kad ir pareizi izlaist pirmo vagonu?”


14. Atbilde
Komisija paskaidro, ka dzelzceļa sastāvs tiek uzskatīts par noskenētu:
·  ja ir iegūti attēli par visiem vagoniem izņemot pirmo vagonu, ja sastāva sākumā ir tikai viena lokomotīve.
· ja ir iegūti attēli par visiem vagoniem sākot ar pirmo vagonu, ja sastāva sākumā ir divas lokomotīves (lokomotīves vadītājs un palīgs atrodas pirmajā lokomotīvē) . Tiks veikti precizējumi Konkursa nolikumā.

